આ સિસ્ટમ બનાવતી કંપની સાથે કરાર કરવા માટે વાતચીત થઈ ચૂકી છે. બાયોમેટ્રિક સિસ્ટમ અને જીપીએસ બનાવતી કંપની પાસેથી ક્વોટેશન મંગાવી લેવાયાં છે. ચૂંટણી વિભાગનાં સૂત્રો મુજબ બાયોમેટ્રિક સિસ્ટમ દ્વારા હાજરી ઉપરાંત સલામતી વધુ મહત્ત્વની છે. મતદાન મથક પર જે તે વ્યક્તિ હાજર હતી કે કેમ તે બાબતની જાણકારી મળી રહેશે. ઉપરાંત જીપીએસ દ્વારા પોલીસ કે સુરક્ષાનાં વાહનો જે તે સમયે કયા સ્થળ ઉપર છે અને મતદાન મથકથી કેટલા અંતરે દૂર છે તેની જાણકારી મેળવીને ઈમર્જન્સીમાં તેનો ઉપયોગ કરાવી શકાશે.